Interaktiv og praksisnær formelsamling
Systematisering af formler, regler og fremgangsmåder med henblik på praksis anvendelse


Uddannelse: 		EUD Teknisk, Skive College 
Undervisning på:	GF1 – 2 indgange inden for Transport, logistik og byggeri
Hvilke fag: 		Matematik E og D


Tema for undervisningen 
Strukturering og bearbejdning af grundlæggende matematisk stof i relation til faglig praksis. Systematik og overblik over formler, regler og fremgangsmåder gennem en interaktiv formelsamling med web 2.0 værktøjet Thinglink

Varighed
Et tilbagevendende element i undervisning. Eleverne opdaterer deres interaktive formelsamlinger med links gennem hele GF1. Der er fem fastlagte nedslagspunkter gennem forløbet.

Fem fastlagte aktiviteter af en times varighed
1 time oprettelse af elevernes Thinglink med egne billeder taget på værkstedet
1 time ”vis din viden” – Regning med enheder i relation til siddemøbel
1 time ”vis din viden” – Ligninger og rumfang i relation til belysning
1 time ”vis din viden” – Procentregning og plangeometri i relation til en udendørs aktivitetsplads
1 time ”vis din viden” – Trigonometri og funktioner i relation til simpel living


1. Beskrivelse til eleverne: 
Gennem dette forløb skal I lære matematik for at kunne blive en bedre håndværker. Derfor skal I hele tiden forholde jer til, hvor i værkstedet, I kan bruge jeres matematiske viden. 

I får adgang til et par eksempler på interaktive formelsamlinger, så I kan se, hvorledes Thinglinken kommer til at se ud. 

Mekanikere: 		https://www.thinglink.com/scene/1542077289779429377 
Værktøjsmagere: 	https://www.thinglink.com/scene/1542423696772169729 

I vores første modul, skal vi ud på værkstedet og tage billeder, at de værktøjer og redskaber, I kommer til at bruge i løbet af året. I løbet af året skal I stille og roligt opbygge jeres Thinglink med formler fra de forskellige emner samt med jeres dokumentationer fra projektarbejdet. Vi har nogle forskellige nedslagspunkter, hvor gang vi afslutter et projekt. De ses nedenfor

Siddemøbel
I dette nedslagspunkt skal I indsætte omregningstabeller mellem de forskellige enheder samt en tegning i målestok, hvor produktspecifikationerne af jeres siddemøbel fremgår.

Belysning 
I dette nedslagspunkt skal I indsætte fremgangsmåden for ligningsløsning med tilhørende eksempler, formlerne til de tredimensionelle figurer samt jeres faglige dokumentation over det belysningsniveau jeres lampe skaber i et rum.

Udendørsaktivitetsplads

I dette nedslagspunkt skal I skabe et overblik over alle de formler du har lært i emnet geometri og procentregning. I skal også indsætte jeres faglige dokumentation med bebyggelsesprocent

Simple living
I dette nedslagspunkt skal I indsætte formlerne til trigonometri samt faglige dokumentation over energibesparelserne


Som inspiration
- Overstående link til interaktiv formelsamling
- En tjekliste over hvilke elementer en der skal med
- Eksempler på hvordan opgaverne kan løses



2. Undervisningsmål

· Eleverne lærer at sætte teori op imod praksis
· Eleverne skaber struktur over deres matematiske læring gennem deres eksisterende faglige viden. 
De tre emner inden for matematik er særligt udvalgte, da de har stor praksisrelevans og besidder elementer af udenadslære, som en anden gennemarbejdning gennem elevprodukter imødeser. 

Herudover sigtes der efter elevernes kommunikationskompetence og træningen heraf gennem praktiske genstande.  

Sidst men ikke mindst faciliterer en interaktiv formelsamling indeholdende varierende typer af web 2.0 værktøjer en mindre krævende eksamenslæsning for eleverne


3. læringsmål
Når du er igennem forløbet, kan du følgende: 

Regning med enheder
· Omregning fra km/t til m/s
· Omregning af både en-, to- og tredimensionelle enheder. 
· Anvendelse af korrekte præfikser
· Forståelse og anvendelse af målestoksforhold
Ligninger
· Løsning af ligning med én ubekendt
· Løsning af tekniske ligninger i relation til elektrikerfaget
Geometri
· Finde, operere og omskrive formler for plangeometriske figurer
· Finde, operere og omskrive formler for sammensatte figurer
· Finde, operere og omskrive formler for Rumfang

Trigonometri
· Indsigt i enhedscirklen
· Finde vinkel eller længde med to kendte værdier
Procentregning
· Kan differentiere de forskellige formler til procent
· Udregne forskel og ændringer i procent
· Regne med Moms og rabatter


4. Didaktiske overvejelser
Opgaverne skal løses i makkerpar. Opgaven fordrer et kollaborativt samarbejde
I sammensætningen af grupper sigtes der mod at alle 2-mandsgrupper besidder kompetencer indenfor IT (Web 2.0) og grundlæggende teknisk viden. 

Metoder:
Eleverne arbejder konkret med følgende aktiviteter:
· Eleverne arbejder parvis om løsning af opgaver
· Eleverne arbejder parvis med formidling af opgaverne gennem Web 2.0 værktøjer
· Elever veksler mellem teoretiske eksploration  Praktisk eksploration  Teoretisk øvelse  Praksisnær formidling
Lærerrollen
Lærerrollen er instruerende i begyndelsen. Eleverne sættes ind i opgaven.
Herefter overgår lærerrollen til at være rådgivende og vejledende for at sikre at eleverne får det optimale læringsudbytte. Efter behov kan underviseren gå tilbage til en instruerende rolle, hvis flere af elevgrupperne efterspørger en gennemgang at anvendelsen af web 2.0 værktøjer eller noget teoretiske indhold. 
Differentieringen ligger hovedsageligt i at de selvstændige elever får tid til fordybelse, mens underviseren får frigjort tid til de elever der har behov for støtte. 


Elevrollen 
Eleverne begynder med at skabe sig overblik over stoffet ved lærerens introduktion og gennemgang af stoffet. Herefter overgår de til at undersøge genstande, som de møder i deres fag. Det samskabende kommer ind ved at de praktisk stærke og de fagligt stærke skal arbejde sammen samt ved at elevernes løsning på de ovenstående opgaver ”publiceres” 
